OzLabs/hebrew-wiki-articles huggingface dataset:
סליל השראה

סליל השראה או מַשְׁרָן (Inductor) הוא רכיב חשמלי שמאופיין בהשראות בולטת.
המשרן הוא רכיב בעל יכולת לאגור אנרגיה בשדה מגנטי כאשר זרם חשמלי זורם דרכו (לעומת קבל שאוגר מטען חשמלי). צורתו הקלאסית היא גליל מחומר כלשהו ("ליבה", החומר יכול להיות גם הריק) עליו מלופף תיל חשמלי בצורת סליל כסלילי הבורג ומכאן שמו.
סלילים שונים
סמל של משרן

==מאפיינים==
תכונתו הבסיסית של המשרן היא השראוּת – יכולתו להתנגד לשינויים בזרם העובר דרכו. כל אימת שיש שינוי בזרם העובר דרכו, המשרן יוצר כא"מ נגדי אשר בא להתנגד לשינוי:
:<math>\mathcal{E} = -\frac{d\Phi_\mathbf{B}}{dt} = -\frac{d}{dt}(LI) = -L\frac{dI}{dt}</math>

כאשר Φ<small>B</small> הוא השטף המגנטי, L היא השראות המשרן ו-I הוא הזרם העובר דרכו.

הנרי (מסומלת באות H) היא יחידת מידה של השראות.

אם במעגל שזורם בו זרם של 1 אמפר סך השטף המגנטי הוא 1 ובר, אז ההשראות של המעגל שווה 1 הנרי ביחידות SI.

כמו כן, המשרן אוגר אנרגיה פוטנציאלית שגודלה <math>W = \frac{1}{2} LI^2</math>.

השגת השראות גבוהה היא לרוב אתגר הדורש נפח. לעיתים ניתן להמיר את הנפח הנדרש בליבת ברזל המכפילה את השראות הסליל, ללא הגדלת נפח. הגישה הזאת ישימה בעיקר בתדרים נמוכים.

במעגלי זרם חילופין, המשרן גורם להפרש מופע של <math>\frac {\pi}{2}</math> בין הזרם למתח.

עכבת המשרן בזרם חילופין היא:
<math>Z_L = 2\pi f L i = L w i</math>
* f הוא התדר
* ω הוא התדירות הזוויתית
* L הוא השראות המשרן
* i הוא היחידה המדומה

===משרן במעגל חשמלי===
בחיבור טורי של משרנים, סך ההשראות שווה לסכום ההשראות של המשרנים הנפרדים:
<math> \ L_{total} = \Sigma L_i</math>

: A diagram of several inductors, connected end to end, with the same amount of current going through each

בחיבור מקבילי של משרנים, סך ההשראות ניתנת על ידי הנוסחה:

<math>\frac{1}{L_{total}} = \Sigma \frac{1}{L_i}</math>
: A diagram of several inductors, side by side, both leads of each connected to the same wires

==שימושים==
שני סלילים המהווים [[שנאי]]
[[משנק של נורה פלואורסצנטית המבוסס על סליל השראה]]
* שנאי (טרנספורמטור בלועזית) – זהו מערך של שני סלילים קרובים מאוד, המשתפים את השדות המגנטיים שלהם בשיעור גבוה. התצורה הזאת מאפשרת העברת אנרגיה חשמלית מסליל אחד (הסליל הראשוני) לשני (הסליל המשני) כמעט ללא הפסדים תוך שינוי המתח של האנרגיה החשמלית. ניתן לתאר זאת גם כ שינוי בעכבת מקור האנרגיה החשמלית. לפיכך, המשרן מאפשר לחבר שתי מערכות בעלות מתח וזרם שונים או שווים.
* משנק – סליל השראה במעגלים חשמליים המשמשים בעיקר לתפעול נורות חשמליות מקבוצת נורות הפריקה. המשנק משמש כרכיב המייצב במעגל החשמלי בהפעלת נורת פריקה על ידי הפיכת מקור המתח למקור זרם. בנוסף לתפקידו העיקרי משמש סליל ההשראה לעיתים קרובות גם כעזר הצתה יחד עם המצת או המדלק (starter), מאפשר יצירת המתח הגבוה המשמש לפריצת הקשת הראשונית בנורת הפריקה.
* מנוע חשמלי ממיר אנרגיה חשמלית לאנרגיה מכנית על ידי העברת זרם חשמלי דרך משרן, מה שיוצר שדה מגנטי שמסובב חלק מכני.מנוע חשמלי המסתובב בעזרת סלילים

==ראו גם==

* השראות
* חוק לנץ

==קישורים חיצוניים==

* 
* [https://www.britannica.com/technology/induction-coil סליל השראה], באתר אנציקלופדיה בריטניקה (אנגלית)
* [https://www.youtube.com/watch?v=ySx84Ca7BFQ מגנטיות וסלילים] - מאתר של ElectroBOOM

קטגוריה:ערכים שבהם תבנית בריטניקה אינה מתאימה
קטגוריה:רכיבים חשמליים
קטגוריה:מכשירי חשמל: רכיבים
חד-אופן

חד-אופן
חד-אופן או אופן חד גלגלי הוא כלי תחבורה בעל גלגל אחד המונע על ידי אדם. רכיבה על חד-אופן נעשית באמצעות דוושות בדומה לאופניים, אולם הוא פשוט מהם.

השימוש בחד-אופן היה בעבר מצוי לרוב במופעי קרקס אבל היום החד-אופן צובר תאוצה כספורט המונה מספר קטגוריות עיקריות: רכיבות שטח, מעבר מכשולים (טריאל), תרגילים (פלאטלנד), רכיבה אומנותית (פריסטייל) ומרוצים:
100 מ', 400 מ', 800 מ', שליחים, מרתון, קפיצה לגובה וקפיצה לרוחק.

*כדורסל על חד-אופן
*הוקי על חד-אופן
*פריסטייל:
יחידים, זוגות, קבוצות, קטגוריה הוותיקה ביותר והעיקרית בתחרויות, מזכירה מאוד החלקה אמנותית.
*רכיבת שטח (דאון היל): רכיבה במורד ההר מהר ככל שניתן תוך התמודדות עם מדרגות (דרופים) נסיעה על קורות צרות ושטח קשה במיוחד.
*טריאל: מעבר מכשולים. בתחרויות מטרת הרוכב היא לעבור מכשולים רבים ככל שניתן, בזמן קצוב. המכשולים כוללים לרוב קפיצות מגובה רב, עליית מכשולים גבוהים ונסיעה על מעקות צרים. 
*סטריט: רכיבה בשטח עירוני תוך שימוש במגוון המכשולים שניתן למצוא ברחוב (ספסלים, מעקות, מדרגות), תוך ביצוע תרגילים מגוונים. סגנון זה דומה לרכיבת אופני פעלולים וסקייטבורד.
פלאטלנד (קרקע ישרה): תחרות בה המתמודדים מבצעים תרגילים מגוונים על החד אופן הכוללים הליכה על גלגל, קפיצות וסיבובים של חד האופן ותרגילי שיווי משקל.

החד-אופן מורכב ממספר חלקים מרכזיים: הגלגל, המסגרת (המזלג), המושב, הדוושות והצירים. הגלגל הוא חלק מרכזי בחד-האופן ועליו למעשה בנוי יתר הכלי ומורכבים שאר חלקי החד-אופן. חד-אופן משתמש בנהיגה ישירה, כשהצירים מסתובבים ישירות בהתאם לגלגל. אל הגלגל מחוברת המסגרת והכיסא מעליה.
קיימים חדי-אופן במגוון סוגים. החד-האופן הנמוך ביותר הוא כזה שבו הדוושות מחוברות ישירות לציר הגלגל. בכלי חד-אופן גבוהים יותר לא יכול הרוכב להגיע עד לגלגל, לכן נמתחת שרשרת המחברת את הגלגל עם הדוושות. בחדי האופן המתקדמים ביותר המותאמים לרכיבות שטח אפשר למצוא מערכות מעצורים ואפילו הילוכים פנימיים הממוקמים בתוך הציר.

בחד אופן יש מס מידות שונות שניתן לבחור לפי גודל הרוחב.

== רכיבה ==
רכיבה על חד-אופן דורשת לימוד של כ-8 עד 12 שעות בממוצע. הרוכב על חד-האופן צריך להיות בעל שיווי משקל טוב במיוחד זאת משום שבניגוד לאופניים, שם עליו לשמור על יציבות לשני כיוונים, בחד-אופן הוא נדרש לשמור על יציבות לארבעה כיוונים. בנוסף, משום שהמהירות נמוכה יותר מאשר באופניים, קשה עוד יותר לשמור על היציבות.

התרגיל העיקרי על החד-אופן הוא רכיבה עליו. בשלבים יותר מתקדמים, ניתן לבצע עם החד-אופן תרגילים מתקדמים יותר כמו בלי רגלים, רגל אחת, קפיצות, חצי פידול אחורה חצי קדימה וכו'.
אף כי הנפילה מחד-אופן נמוך מסוכנת פחות, הרי שקל יותר ללמוד לרכב על חד-אופן המתאים לגובה הרוכב/ת.

== תרגילים כלליים ==
=== פריסטייל (freestyle) ===
* נסיעה עם רגל אחת.
* נסיעה אחורה.
* הליכה על הגלגל - מורידים את הרגליים מהפדלים ודוחפים אתן את הגלגל.
* הליכה על הגלגל עם רגל אחת.
* הליכה על הגלגל תוך כדי עמידה על המזלג.

=== פלאט (flat) ===
* יוניספין 180 - קפיצה מהחד אופן חצי סיבוב של החד אופן ונחיתה עליו בחזרה.
* יוניספין 360 - קפיצה מהחד אופן סיבוב של החד אופן ונחיתה עליו בחזרה.
* רול [https://www.youtube.com/watch?v=-wb_pS7I1p8&spfreload=10 רול]

==קישורים חיצוניים==

 

קטגוריה:ספורט
קטגוריה:סוגי אופניים
קטגוריה:קרקס
אנטנה

סוגים נפוצים של אנטנות.
מראה האנטנות על [[גגות העיר העתיקה בירושלים]]
שלושה רכיבי [[RFID מבפנים, ניתן לראות את הסליל המשמש כאנטנה]]
אנטנות שונות בתוך טלפון נייד, כמו [[בלוטות', Wi-Fi, GPS, NFC וכדומה]]
אנטנה (מאיטלקית: Antenna, בעברית: מְשׁוֹשָׁה) היא מתמר, רכיב חשמלי או מתקן המורכב ממוליכים המיועד לשדר או לקלוט גלי רדיו.
* בשידור, המוליכים מתמרים את הזרם חשמלי הנכנס לאנטנה, לקרינה אלקטרומגנטית.
* בקליטה, זרם חשמלי נוצר במוליכים של האנטנה, כיוון שהם נמצאים בשדה אלקטרומגנטי משתנה (השראה אלקטרומגנטית).

==מקור המונח==
את השימוש הראשון במילה אנטנה לתיאור ההתקן האלחוטי משייכים לגוליילמו מרקוני, מהנדס חשמל איטלקי. בשנת 1895 מרקוני ערך ניסויים בציוד אלחוטי, במסגרתם השתמש במוט באורך של 2.5 מטרים לצורך השידור והקליטה של האותות האלחוטיים. באיטלקית פירוש המילה antenna הוא מוט (ומקורה מלטינית), וכך כינה מרקוני את מוט השידור והקליטה. מאז הפכה המילה אנטנה למונח בינלאומי לתיאור רכיב השידור והקליטה של גלי רדיו.

==אפיון==
תורן עם אנטנות לטלוויזיה, בקצה העליון אלמנט דיפול מקופל לקליטת רדיו FM.
תכונות האנטנה מורכבות ממספר תחומים:
* תכונות פיזיות ומרחביות (הקשורות בכיוון אליו האנטנה משדרת או קולטת), ומהוות פרטים בעקום הקרינה של האנטנה.
** רוחב אלומה
** כיווניות
** עוצמת אונות צד
** יחס פנים לאחור
* תכונות חשמליות ואלקטרומגנטיות (הקשורות ביכולות ההקרנה של האנטנה):
** תחום תדר פעולה.
** קיטוב (אופקי, אנכי, אלכסוני, מעגלי וכו')
** יעילות או נצילות
** יחס גלים עומדים (יג"ע)
** היגב
** שבח או הגבר
** עכבת כניסה או יציאה (כניסה בשידור, יציאה בקליטה)
מדידות של המאפיינים של אנטנה קיימת מתבצעים במטווח אנטנות.

==סוגי אנטנות==
אנטנת דיפול חצי אורך גל
קיימים סוגים שונים של אנטנות, בהם:
* אנטנת דיפול – אנטנה הבנויה משני חוטי (או מוטות) מתכת הנמצאים בציר אחד, כאשר במצב שידור תפוקת המשדר מוזנת ביניהם במרכז האנטנה. עקום הקרינה של האנטנה הוא כלל כיווני, במישור הניצב לאנטנה. כאשר אורך האנטנה הוא חצי אורך הגל, שבח הדיפול הוא 2.2 dB.
* אנטנת מונופול – בנויה מחוט (או מוט) מתכת מעל משטח אדמה מתכתי אינסופי. בפועל ניתן להסתפק במשטח קטן יותר. לפי שיטת השיקופים, עקום הקרינה של אנטנה זו זהה לאנטנת דיפול. כאשר אורך האלמנט הוא רבע אורך גל, שבח המונופול הוא 6 dB.
* אנטנת שופר – מבנה דמוי משפך. בנויה מגלבו מורחב בקצהו ומשמשת בעיקר לתדרים מעל 1 ג'יגה־הרץ.
* אנטנה לוג-פריודית – אנטנה רחבת סרט בו ישנם מספר אלמנטים בעלי אורך שונה שכל אחד מהם תועד בתדר שונה.
* אנטנת יאגי – משמשת בעיקר לתדרים גבוהים ומורכבת ממספר אלמנטים הנקראים דירקטורים ורפלקטורים.
* אנטנה ביקונית – מורכבת משני אלמנטים בצורת חרוט מלא או ממוטות משדרת אלומה כלל כיוונית בציר האזימוט ואלומה כיוונית בציר ההגבהה.
* אנטנה פרבולית – נקראת גם אנטנת מַחזֵר (reflector) או צלחת. שימושית בעיקר בתדרי מיקרוגל. בעלת מבנה דמוי צלחת פראבולית, שבמרכזה זן. משדרת אלומה צרה או שבח גבוה.
* אנטנות מודפסות – אנטנות שנכנסו לשימוש בשנים האחרונות ובהן האלמנטים מודפסים על מעגל מודפס כך שניתך להדפיס מספר גדול של אלמנטים ולהשיג שבח גבוה.

<gallery>
תמונה:Half – Wave Dipole.jpg|אנטנת דיפול חצי אורך גל
תמונה:Schwarzbeck RE 1790.jpg|אנטנה ביקונית
תמונה:Schwarzbeck UHALP 9108 A.jpg|אנטנה לוג-פריודית
תמונה:Antenna, monopole.JPG|אנטנת מונופול
</gallery>

==ראו גם==
*נוסחת פריס
*ננו-אנטנה

==קישורים חיצוניים==

* 
* 

*
קטגוריה:מילים וביטויים באיטלקית
קטגוריה:תשתיות תקשורת
דיוני

דיוני (מלטינית: Dione) הוא הירח הרביעי בגודלו של שבתאי. דיוני הוא ירח קטן יחסית, אשר רדיוסו עומד על 560 קילומטרים בלבד. הירח מקיף את שבתאי אחת ל-2.73 ימים, וזהו גם בערך משך הזמן שבו הוא סובב סביב צירו שלו. הירח נמצא במרחק של 377,400 קילומטרים מפלנטת ההורה שלו.

דיוני חולק את מסלולו עם אסטרואיד קטן, המכונה הלנה, הממוקם בנקודה יציבה במסלולו של דיוני. הטמפרטורה בפני השטח של דיוני דומה לזו של טיטאן – 186 מעלות צלזיוס מתחת לאפס, ופעילות געשית-קריוגנית מעצבת את פניו. שלא כמו טיטאן, לדיוני אין אטמוספירה.

בדצמבר 2004 שלחה הגשושית קאסיני תמונות ראשונות מפני הירח. באוקטובר 2005 התקרבה למרחק של כ-500 קילומטרים בלבד מפני הירח.

==קישורים חיצוניים==

* 
* 
* 
* 

קטגוריה:ירחי שבתאי
קאסיני-הויגנס

קאסיני הייתה גשושית שנשלחה על ידי נאס"א וסוכנות החלל האירופית לחקור את כוכב הלכת שבתאי וירחיו. הגשושית שוגרה ב-15 באוקטובר 1997 מנמל החלל קייפ קנוורל, פלורידה ונכנסה למסלול סביב שבתאי ב-1 ביולי 2004. קאסיני הייתה הגשושית הרביעית אשר ביקרה בשבתאי והראשונה שנכנסה למסלול סביבו. היא סיימה את משימתה ב-15 בספטמבר 2017.

הגשושית קרויה על שם ג'ובאני דומניקו קאסיני וכריסטיאן הויגנס.

== מסעה של קאסיני אל שבתאי ==
הגשושית שוגרה בכיוון הפוך ליעדה. במקום לשלוח אותה בכיוון הפוך מזה של השמש, כיוון בו נמצא מסלולו של שבתאי יחסית לכדור הארץ, היא שוגרה דווקא לכיוון השמש, לעבר כוכב הלכת נוגה, הקרוב לשמש יותר מאשר כדור הארץ. הגשושית התקרבה אל נוגה ועברה בסמוך אליו. זאת על מנת להאיץ את מהירות הגשושית, בטכניקה הקרויה מקלעת כבידתית.

בכבידה של נוגה נעשה שימוש פעמיים: ב-26 באפריל 1998 וב-24 ביוני 1999. לאחר מכן, ב-18 באוגוסט 1999, עברה קאסיני ליד כדור הארץ והסתייעה בכבידתו להאצת מהירותה. הבא בתור (והאחרון) להאיץ את הגשושית היה כוכב הלכת הענק צדק, הגדול והמאסיבי שבין כוכבי הלכת של מערכת השמש. הדבר התרחש ב-30 בדצמבר 2000.

בסיום מסעה, כאשר הגיעה לקרבת שבתאי ביולי 2004, הופעל מנועה העיקרי של קאסיני למשך תשעים ושבע דקות כדי להאט את תנועתה. פעולה זו גרמה לה להיכנס למסלול יציב סביב שבתאי, שבו הגשושית נשארה עד 15 ספטמבר 2017, המועד שבו הוכנסה הגשושית לאטמוספירת הכוכב ונשרפה.
שיגור הגשושית ב-15 באוקטובר 1997 מ[[נמל החלל קייפ קנוורל, פלורידה.]]
[[היום בו כדור הארץ חייך, צולם על ידי הגשושית קאסיני ב-19 ביולי 2013]]

==מהלך המשימה==
המשימה הראשית של קאסיני נמשכה 4 שנים והסתיימה בינואר 2008.

הארכת המשימה הראשונה, שנקראה Cassini Equinox Mission הייתה לשנתיים נוספות והסתיימה בספטמבר 2010.

הארכת המשימה השנייה היא עד לספטמבר 2017. משימה זו נקראת Solstice Mission . הארכת משימה זו התחילה במהלך נקודת ההיפוך החורפית של החלק הצפוני (winter solstice) ועד לנקודת ההיפוך הקיצית (summer solstice)

שלב סיום המשימה (The Grand Finale) החל עם התקרבות קאסיני אל שבתאי וטבעותיו ב-23 באפריל 2017. קאסיני נכנסה למסלול הקרב והולך לשבתאי ומשימתה הסתיימה ב-15 בספטמבר 2017, כאשר קאסיני נשרפה עם חדירתה לחלק העליון של האטמוספירה.

== ממצאים ==

הגשושית שלחה צילומים של התופעות להן גורם הירח פרומתאוס בטבעות שבתאי ובעיקר בטבעת האחרונה (F).

פרומתאוס הוא אחד הירחים הקטנים, בעל קוטר של 91 ק"מ. כל 14.7 שעות חוצה פרומתאוס את הטבעת F, מושך אחריו חלקיקי קרח ואבק ויוצר שובל בו אין חלקיקים. כל סיבוב נעשה במיקום מעט שונה מהקודם וכך נוצרים מספר שבלים.

הגשושית שלחה קריאות מגנטיות של שבתאי שתרמו להשערת טבעות ריאה.

סיכום משימת קאסיני. ברקע ייצוג אמנותי של הגשושית במסלולה סביב שבתאי

== הנחתת הויגנס ==
ב-24 בדצמבר 2004 הופרדה מקאסיני הנחתת הויגנס, וב-14 בינואר 2005 היא נחתה על טיטאן, ירח של שבתאי. מיד עם נחיתתה החלה הגשושית לשדר תמונות ממקום הנחיתה.

== קישורים חיצוניים ==

* 
* 
* [http://www.nasa.gov/mission_pages/cassini/main/index.html דף הבית של הגשושית באתר נאס"א] 
* 
* 
* [https://www.youtube.com/watch?v=xrGAQCq9BMU&feature=youtu.be שלב סיום המשימה של קאסיני], ערוץ NASA JPL באתר Youtube.
* 
* 
* 
* 
* 
* 
* 

<div class="mw-content-ltr">
* [https://www.nasa.gov/sites/default/files/atoms/files/the_saturn_system.pdf The Saturn System Through the Eyes of Cassini,] NASA, 2017
</div>

==הערות שוליים==

קטגוריה:תוכנית החלל האירופית
קטגוריה:משימות לחקר מערכת השמש
קטגוריה:גשושיות אירופאיות
קטגוריה:שבתאי
ריאה (ירח)

ריאה, ירח של שבתאי שנתגלה ב-1672 על ידי ג'ובאני קאסיני.

גודלו של ריאה הוא כמחצית גודלו של הירח של כדור הארץ. ריאה על 1,528 הקילומטרים שלו הוא הירח השני בגודלו מבין הירחים המקיפים את שבתאי.

התמונה צולמה באור נראה על ידי המצלמה צרת השדה של חללית הקאסיני ב-24 באוקטובר 2004 במרחק של כ-1.7 מיליון קילומטר מריאה ובזווית שמש-ריאה-חללית של 40 מעלות. קנה המידה של התמונה הוא כ-10 קילומטר לפיקסל. קאסיני צילמה את החלק הזה של הירח פעם נוספת באמצע ינואר 2005, זמן קצר לאחר נחיתתה של הנחתת הויגנס על הירח טיטאן וברזולוציה של כקילומטר לפיקסל.

ב-6 במרץ 2008 הודיעה נאס"א כי ככל הנראה יש לריאה מערכת טבעות, טבעות ריאה. זהו הירח הראשון במערכת השמש שנתגלו סביבו טבעות. 
יצירת אמן המתארת את הטבעות של ריאה. הגוף הקטן עם הטבעות בצד ימין למעלה הוא שבתאי.
ירחיו של שבתאי טיטאן (ברקע) ורֶיאה, כפי שצולמו מה[[גשושית קאסיני-הויגנס בדצמבר 2013.]]

==קישורים חיצוניים==

* [http://ssd.jpl.nasa.gov/horizons.cgi נתוני גופים במערכת השמש] באתר המעבדה להנעה סילונית של נאס"א
* 

קטגוריה:ירחי שבתאי
מערכת קירור (רכב)

מקרן של מכונית]]
מערכת הקירור של [[פורד מודל T]]

מערכת הקירור ברכב היא מערכת שנועדה להבטיח שטמפרטורת העבודה של מנוע הרכב לא תעלה יתר על המידה. ללא מערכת קירור עלולים חלקי המנוע להתפשט עקב חום (במידה שונה) ולהתעוות עד כדי גרימת נזק בלתי הפיך למנוע. לדוגמה, עקב התחממות עלולות בוכנות מנוע להפסיק לנוע בצילינדרים שלהן ולהשבית את המנוע.

ישנם כלי רכב העושים שימוש במערכת קירור אוויר בה החום מועבר אל צלעות קירור בבלוק המנוע עצמו. בעבר השתמשו רוב מנועי המכוניות והאופנועים בשיטה זו. שאר כלי הרכב עברו למערכת קירור סגורה מבוססת נוזל (המכונה "קירור מים"), בה הקירור מתבצע באמצעות רשת של צינורות ומעברים המובילים את חום המנוע באמצעות נוזל אל רדיאטור (מקרן חום).

==קירור באמצעות נוזל==
מערכת הקירור היא מערכת אטומה, על מנת למנוע אידוי של נוזל הקירור.

מבנה טיפוסי של מערכת קירור בנוזל במכונית כולל את החלקים הבאים:

;מקרן (רדיאטור) : מעין רשת צינורות מתכת להולכת נוזל הקירור המוקפים צלעות קירור כך שיש שטח מגע גדול יחסית בין הנוזל לאוויר. המקרן ממוקם בקדמת המכונית והוא חשוף לזרימת אוויר בזמן נסיעה כך שנוזל הקירור עובר צינון על ידי זרימת האוויר שנוצרת מתנועת המכונית וגם על ידי מאוורר עזר שמופעל חשמלית בעת הצורך או מכנית באופן קבוע על ידי רצועה. מאוורר חשמלי נשלט על ידי רגש חום ("יוניט חום") המודד את טמפרטורת נוזל הקירור וממתג זרם חשמלי להפעלת וכיבוי המאוורר כתלות בחומם.

; משאבה : מזרימה את נוזל הקירור מתחתית המקרן אל תוך מעברי נוזל הקירור במנוע, לצורך איסוף החום מגוף המנוע. המשאבה מופעלת על ידי חגורה שמסתובבת על ידי המנוע או על ידי מנוע חשמלי.

; וסת חום : ברז ששולט על כניסת נוזל קירור למעברי הקירור במנוע. הברז נפתח ונסגר בטמפרטורות מסוימות ונועד לחסום את זרימת נוזל הקירור כשהמנוע קר (למשל בהתנעת בוקר) כדי לאפשר התנעה קלה והגעה מהירה לטמפרטורת עבודה.

; מכל התפשטות : מכל פלסטי שמשמש למילוי או הוספת נוזל קירור וגם לאגירת עודפי הנוזל כתוצאה מהתפשטות נפחו בטמפרטורות גבוהות. צינור דק מחבר בין מכל הנוזל לחלקו העליון של המקרן.

; צנרת : צינורות גמישים להולכת נוזל הקירור מחלקו התחתון של המקרן למשאבה וממנה למנוע (תוך כדי מעבר בוסת החום) ומהמנוע בחזרה לחלקו העליון של המקרן.

; נוזל קירור : בדרך כלל מים רכים או מזוקקים שכוללים לרוב תוספות כנגד קפיאה ושיתוך (קורוזיה). אין משתמשים במי ברז בשל תכולת המלחים הגבוהה שלהם שגורמת לשיתוך מהיר, בפרט במנועי אלומיניום. חומר הקירור הוא מים רכים המכילים תוספים למניעת שחיקה וקפיאה (אתילן גליקול). יצרני רכב מסוימים מייצרים נוזלי קירור לפי מפרט שלהם. לדוגמה, נוזל הקירור של קונצרן פיאט נקרא "פאראפלו" וצבעו כחול, וזה של קונצרן פולקסווגן נקרא G12 וצבעו ורוד-אדום.

; מצנן ביניים (אינטרקולר): מערכת שאינה משמשת לצינון המנוע אלא לקירור האוויר אשר יונק המנוע, לפני כניסתו לתא הבעירה. מצנן זה רלוונטי במנועים מוגדשים, והוא תורם לכמות (מאסת) האוויר הנכנס למנוע (ולכן גם לכוחו, בדומה לפעולת המגדש), מכיוון שאוויר קר יותר הוא יותר צפוף. בנוי בדומה לרדיאטור אלא שמזרים בתוכו אוויר. שטח פנים גדול בא במגע עם האוויר הקר שמחוץ לרכב, וכך מקרר את האוויר אשר נדחס על ידי המגדש (והתחמם בגלל הדחיסה). ממוקם בדרך כלל בחזית הרכב.

==ראו גם==

*מערכת קירור של מחשב

==קישורים חיצוניים==

קטגוריה:טכנולוגיה תחבורתית
קטגוריה:קירור ומיזוג אוויר
סולם מוקטן

סולם מוקטן (קרוי גם סולם אוקטטוני) הוא סולם מוזיקלי המורכב משמונה צלילים המרכיבים סדרת מרווחים עוקבים של טון וחצי-טון. ניתן להגדירו כסולם דיאטוני (בעל שבעה צלילים) שכל הדרגות בו מוקטנות. סולם זה יכול להופיע בשתי צורות:
# מרווחים של טון וחצי טון לסירוגין.
נקרא גם הסולם המוקטן הסימטרי.
# מרווחים של חצי טון וטון לסירוגין.
נקרא גם הסולם הדומיננטי הסימטרי.

מבחינה הרמונית, הסולם המוקטן לא מושך לעבר טוניקה מסוימת; דבר זה נובע מכך שכל סולם מוקטן יהיה זהה לחלוטין לסולם המוקטן הגבוה ממנו בטרצה קטנה (מלבד חילופים אן-הרמוניים), וכן לזה שגבוה ממנו בטריטון (שתי טרצות קטנות) ולזה שגבוה ממנו בסקסטה גדולה (שלוש טרצות קטנות).

אף שנעשה בו שימוש כבר במוזיקה הקלאסית בתקופה הרומנטית במאה התשע עשרה ואף לפני כן, הסולם החל להופיע ביצירות רבות רק במפנה המאה ה-20. בתחילת המאה העשרים השתמשו בסולם מוזיקאים רבים מסביבתו של ניקולאי רימסקי-קורסקוב, ביניהם איגור סטרווינסקי, והוא כונה ״סולם קורסקובי״. בין השאר שימש הסולם רבות את אוליביה מסיאן, שהעניק לו מקום חשוב בשיטתו המוזיקלית, כאחד מהסולמות הסימטריים.

בשל אופיו ההרמוני הייחודי נמצא הסולם בשימוש רחב יחסית בתחום המוזיקה האטונאלית. ניתן למצוא שימוש בו גם בג'אז, אך במקרים אלה הוא יופיע לרוב רק כמעבר ולא כסולם של ממש.

== ראו גם ==
* מודוס
* סולם הטונים השלמים

==קישורים חיצוניים==

== הערות שוליים ==

קטגוריה:סולמות במוזיקה

ja:八音
פסקל (יחידת מידה)

מכשיר מדידת לחץ, המידות בשחור הן בקילו-פסקל, המידות באדום הן ב- PSI
פסקל היא יחידת מידה סטנדרטית, השייכת ליחידות SI, למדידת מאמץ הנדסי ולחץ. סימולה הוא <math>Pa</math>.

פסקל אחד שווה לניוטון למטר רבוע. בניסוח מתמטי: <math>Pa=\frac{N}{m^2}</math>. ההגדרה הבסיסית ביותר של פסקל, המבוססת על שבע היחידות הבסיסיות, היא: <math>\ \frac{kg}{ms^2}</math>.

לרוב, המאמצים והלחצים הנמדדים הם בסדרי גודל של אלפי ומיליוני יחידות פסקל ולכן מרבים להשתמש ביחידות הנגזרות מיחידת הפסקל: הקילו-פסקל והמגה-פסקל המוגדרים כ-<math>\ kPa=10^3Pa=\frac{N}{10cm^2}</math> ו-<math>\ MPa=10^6Pa=\frac{N}{mm^2}</math> בהתאמה; ואף בג'יגה-פסקל: <math>\ GPa=10^9Pa=\frac{10^3N}{mm^2}</math>. כמו לתיאור מודול האלסטיות של חומרים שונים.

מקרה פרטי כאשר הכח ניצב למישור החתך, המאמץ שווה <math>\ =\frac{F}{A} </math> <big>σ</big> ביחידות של פסקל.

היחידה קרויה על שמו של המתמטיקאי הצרפתי בלז פסקל.

== ראו גם ==
* אטמוספירה (יחידת מידה)
* PSI
* מערכת היחידות הבין-לאומית – SI
* יחידות מידה על שם אישים

==קישורים חיצוניים==

קטגוריה:יחידות מידה: לחץ
קטגוריה:מערכת היחידות הבין-לאומית
קטגוריה:בלז פסקל
אטמוספירה (יחידת מידה)

אַטְמוֹסְפֵרָה היא יחידת מידה לא-סטנדרטית (כלומר, אינה שייכת ליחידות SI) למדידת לחץ. סימונה הוא <math>atm</math>, שלוש האותיות הראשונות של המילה atmosphere.

אטמוספירה אחת מוגדרת כלחץ שמפעיל עמוד כספית בגובה של 760 מ"מ, והיא שווה ל-101,325 פסקל לערך. היחידה מבוססת (בקירוב) על הלחץ הממוצע שמפעילה אטמוספירת כדור הארץ בגובה פני הים, ולכן היא נקראת על שמה.

שימושה נפוץ במטאורולוגיה, אסטרונומיה, צלילה ובתחומים אחרים.

==קישורים חיצוניים==
* 

קטגוריה:יחידות מידה בכימיה
קטגוריה:יחידות מידה: לחץ
קטגוריה:אטמוספירת כדור הארץ
בית הספר מרחבים

מרחבים הוא בית ספר למחוננים ולמצטיינים שנוסד בתחום מועצה אזורית מטה יהודה בספטמבר 1989 ושכן בבית שמש. בשנת 1990 הוא עבר למקומו הנוכחי, בין קריית ענבים למעלה החמישה, בסמוך לבית הספר היסודי "אלון". בבית הספר לומדים תלמידים מכיתות ג'-ט'. התלמידים בבית הספר מגיעים ממגזרים וממקומות שונים: דתיים, חילונים, יהודים וערבים, בני מושבים ובני קיבוצים, בני ישובים קהילתיים וערים. התלמידים מגיעים מיישובי מטה יהודה ומהסביבה. בית הספר מרחבים הוא מוסד רשמי של משרד החינוך, הפועל תחת הנחייתו ופיקוחו של האגף למחוננים ולמצטיינים.

== תוכנית הלימודים ==
הנושאים הנלמדים בבית הספר כוללים אומנות, מדעים ועיון. התלמידים המחוננים, לומדים יום אחד בשבוע במרחבים ובשאר ימות השבוע בבית הספר שלהם, ולעומת זאת, הילדים המצטיינים לומדים בשעות אחר הצהריים. בית הספר עצמו פועל ארבעה ימים בשבוע, בכל יום לומדת שכבת גיל אחרת, מלבד כיתות ו'-ט' שלומדות ביחד.

בכיתות הנמוכות (ג'-ה'), מחולקים התלמידים לקבוצות ולומדים קורסים שונים שבית הספר בחר. מכיתה ו' ומעלה, בוחרים התלמידים את הקורסים אותם ירצו ללמוד. בסוף השנה מתקיים הפנינג, המסכם את שנת הלימודים בכל המקצועות.

==קישורים חיצוניים==

*[https://www.m-yehuda.org.il/בתי-ספר/ בית הספר מרחבים], ברשימת בתי הספר באתר מועצה אזורית מטה יהודה

קטגוריה:בתי ספר יסודיים בישראל
קטגוריה:מחוננות
קטגוריה:מועצה אזורית מטה יהודה: חינוך
קטגוריה:מועצה אזורית מטה יהודה: מבנים
בולסלאב השלישי, עקום הפה

בולסלאב השלישי עקום הפה (פולנית: Bolesław III Krzywousty; 1086–1138), דוכס פולין משנת 1102 עד מותו.

==ביוגרפיה==
בולסלאב נולד ב-20 באוגוסט 1086, והיה בנו של ולדיסלאב הראשון הרמן.

בקרב בקלו בשנת 1109 הביס בולסלאב את כוחות פומרניה, והשתלט עליה בשנים 1119-1123 ובכך השיב את המוצא לים עבור פולין. כמו כן הביס את היינריך החמישי, קיסר האימפריה הרומית הקדושה בשנת 1109 בקרב הונדספלד. בין השנים 1132–1135 ניהל מערכה נגד הונגריה אך ללא תוצאות משמעותיות.

מאשתו הראשונה, זביסלאבה מקייב, בתו של סוויאטופולק השני, נסיך קייב, נולד ב-1105 בנו ולדיסלאב ("הגולה"), לימים מלך פולין. מאשתו השנייה, סלומה פון ברג-שלקלינגן, נולדו לו 6 בנים ו8 בנות, מהם נותר תיעוד של ממש רק על 4 בנים ו5 בנות. לימים חתרו ילדיו מאשתו השנייה תחת שלטונו של בנו מאשתו הראשונה ואילצו אותו לבלות את שארית ימיו בהמבורג.

לפני מותו ב-1138, ציווה בולסלאב את הממלכה לארבעה מבניו כאשר בכל זמן נתון, כך על פי הצוואה, יהיה הבכור מבין הבנים החיים באותו רגע בעל הכוח העליון מבין הנותרים וכן ישלוט על חבל ארץ "בלתי ניתן לחלוקה", רצועת אדמה הנמתחת מצפון לדרום במרכז פולין, שקרקוב היא המרכזית שבעריה. הצוואה גם מעניקה לבכור שבין הבנים את השליטה על פומרניה, שהייתה בחלקה בחסות האימפריה הרומית הקדושה.

רצונו של בולסלאב הופר זמן קצר אחרי מותו ובכך החלה תקופת ההתפוררות הפיאודלית של פולין שנמשכה 200 שנה תוך החלשת השלטון המרכזי.

==קישורים חיצוניים==

* 

קטגוריה:שליטי פולין
קטגוריה:ילידי 1086
קטגוריה:נפטרים ב-1138
לניניזם

לניניזם (נקרא גם מרקסיזם לניניסטי או מרקסיזם-לניניזם) היא אידאולוגיה שנוצרה מפיתוח האידאולוגיה המרקסיסטית על ידי ולדימיר איליץ' לנין, מנהיגה הראשון של ברית המועצות. אידאולוגיה זו דוגלת בשוויון כלכלי, חיסול המעמדות וביטול הבעלות הפרטית על אמצעי הייצור. באידאולוגיה הלניניסטית מפותחים ומודגשים שני עקרונות מרכזיים: הדיקטטורה של הפרולטריון כאמצעי לבניית המהלך ההיסטורי המוביל לקומוניזם, והדגש על האפשרות של מעטים לעשות מהפכה שאחריה יוקמו גופים גדולים יותר כמו וועד מרכזי שינהיג את המפלגה.

לנין האמין כי על מנת לחולל מהפכה יש ליצור מפלגה של מהפכנים מקצועיים, שייבחרו להיות פעילים במסגרת מפלגה קומוניסטית. בניגוד מסוים לגישה שהוצגה בתאוריה המרקסיסטית, לנין טען שהקפיטליזם ייפול בחוליה החלשה שלו, אותה ראה ברוסיה הקיסרית, ויישם את עקרונות הסוציאליזם במדינה בה התקיים שלטון מלוכני ורובו של העם עסק בחקלאות ולא כפועלים. לנין פעל לפיתוח התודעה המעמדית של החקלאים והפרולטרים ולגרום למהפכה סוציאליסטית. לכן, לנין דגל בהקמתה של מפלגה מרקסיסטית שתשמש חיל חלוץ שיוביל למהפכה של העם ולמענו.

כמו כן, לנין האמין בעקרון הצנטרליזם הדמוקרטי, אשר גורס בדמוקרטיה בתוך המפלגה הבולשיביקית, הזכות להתבטא ולהתווכח בחופשיות בתוך המפלגה, אך אחדות בפעולות מחוץ.

לאחר עלייתה לשלטון של מפלגה מרקסיסטית שתוביל מהפכה עבור ההמון, יגיע שלב בו תעורר המפלגה את העם לרעיונות המרקסיסטיים עד שלבסוף תוותר המפלגה על מעמדה על מנת להגשים את הקומוניזם, וזה דבר, שע"פ הלניניזם הצריך מהפכנים מקצוענים, שמומחים בביצוע ויישום מהפכות ורעיונות מהפכניים.

הלניניזם הוביל את הפלג הבולשביקי במפלגה הסוציאל-דמוקרטית ברוסיה בראשותו של לנין.

שמה של האידאולוגיה הלניניסטית לא נודעה בשם זה בתקופת שלטונו של לנין. האידאולוגיה נקראה בשם זה (ואף יותר בשם "מרקסיזם-לניניזם") על ידי תלמידיו של לנין. לאחר עלייתו של סטלין נקראה האידאולוגיה (בתוספת הגיגיו של סטלין) בשם "מרקסיזם-לניניזם-סטליניזם".
==קישורים חיצוניים==
* 

* 

קטגוריה:אידאולוגיות על שם אישים
קטגוריה:סוציאליזם
קטגוריה:קומוניזם
קטגוריה:תאוריות כלכליות
קטגוריה:ולדימיר איליץ' לנין
שקע קפריסאי

שקע קפריסאי (קווים לבנים) שפקד את [[ישראל בשלב מוקדם של העונה, בשילוב שקע רום עמוק מאוד שמרכזו ("כדור ירוק") מעט מערבית לקפריסין (מפת 500 + קרקע).
]]
במטאורולוגיה, שקע קפריסאי הוא שקע ברומטרי המתייחס למוקד לחץ נמוך, לרוב בעל מאפיינים חזיתיים. מוקדו נמצא בפינה הצפון מזרחית של הים התיכון, בין האי קפריסין לחופי צפון סוריה ומורדות הרי טורקיה.

== גורמי הופעה ==

שקעים קפריסאים מופיעים בעיקר בעונת החורף ובחלק מתקופת עונות המעבר.

לעיתים קרובות מדובר במערכת חזיתית אשר התהוותה במרכז הים התיכון (למשל, במפרץ ג'נובה), והוסעה מזרחה לאזור על גבי זרמי הסילון.

למרות זאת, במקרים מסוימים תתפתח מערכת חזיתית מקומית עקב חדירת אוויר קוטבי ישירה למזרח הים התיכון.

אין זה יוצא דופן למצוא נוכחות של שקע קפריסאי רדוד, אשר אינו נתמך על ידי חזיתיות, בייחוד בחלקו הראשון של החורף כאשר הים התיכון נוטה להיות חמים יותר מסביבותיו. ניתן, לראות זאת כצורה מסוימת של שקע תרמי.

== ראו גם ==
*סינופטיקה
*תחזית עונתית
*מודלים לחיזוי מזג אוויר

== קישורים חיצוניים ==
*[http://www.wetterzentrale.de/topkarten/ מפות 500 ברשת]

מצד שמאל נמצאים מודלי חיזוי מזג אוויר (GFS,UKMO,EC,GEM,GME,JMA,NOGAPS)

שלושת המודלים המובילים: GFS, EC, UKMO

בכל אחד מהם יש תפריט. מפת 500 היא הראשונה בתפריט ומשמשת כברירת מחדל. ישראל נמצאת על גבול המפה בצד ימין.

*[https://web.archive.org/web/20070928083455/http://www.mezegavir.net/read.php?id=29 מדריך לקריאת מפות]

קטגוריה:סינופטיקה
קטגוריה:מערכות לחץ נמוך
קטגוריה:הים התיכון
קטגוריה:קפריסין: גאוגרפיה
קטגוריה:סוריה: גאוגרפיה
קטגוריה:טורקיה: גאוגרפיה
שורת בואן

שורת בואן היא מונח בגאולוגיה הבא להסביר מדוע בנויים סלעים מצרופים מסוימים של מינרלים, בעוד שסוגים אחרים של מינרלים כמעט ולא מצויים יחד.

את התאוריה הציע הפטרולוג נורמן לוי בואן ולכן היא קרויה על שמו. בואן ערך בתחילת המאה ה-20 סדרת ניסיונות בהם התיך אבקה של סלעים גרוסים, קרר את החומר המותך בהדרגה ואז בחן את סוגי המינרלים שנוצרו בו. המסקנות שאליהן הגיע מקובלות עד היום להסבר תהליך התגבשות המינרלים בהתקררות מאגמה.

בואן הראה כי בעת שהמאגמה מתקררת מתגבשים בה תחילה המינרלים שנקודת ההתכה שלהם הגבוהה ביותר. עקב כך חל שינוי בהרכב הכימי של המאגמה הנותרת. ירידה בריכוז יסוד מסוים או עלייה בריכוז יסוד אחר יגרמו בהכרח ליצירת מינרלים אחרים מהמאגמה. תהליך זה שבו חלים במאגמה שינויים מינרליים וכימיים קרוי גיבוש מפריט של המאגמה, וזו הסיבה להיווצרות סלעים שונים מאוד מבחינה כימית ומינרלוגית ממגמת־אֵם אחת.

שורת בואן מוצגת בעזרת סכמה המראה את התגבשות המינרלים במאגמה כתוצאה מירידה הדרגתית של הטמפרטורה. הסכמה מחולקת לשני ענפים. הענף הימני מייצג תהליך רציף של יצירת מינרלים בעוד שהענף השמאלי מייצג יצירה לא רצופה של מינרלים. הציר מצד שמאל מייצג את קו הטמפרטורה כאשר החלק העליון מייצג טמפרטורה גבוהה יותר. המינרלים בחלק העליון של השרטוט הם הראשונים להתגבש, כלומר נקודת ההיתוך שלהם גבוהה יותר. בהתבסס על עבודתו של בואן ועל ההרכב המינרלים המצוי בסלע מסוים ניתן לשער מה היו התנאים בעת שנוצר הסלע.

==מסקנות==
סכמה המראה כיצד נוצרים סלעים מתוך צרופי המינרלים
*השרטוט מראה כי מינרלים מסוימים שנקודות ההתכה שלהם קרובות יתגבשו יחד ולכן ניתן יהיה למצוא צרוף שלהם המרכיב סלע, לעומת זאת מינרל כדוגמת אוליבין שטמפרטורת ההתכה שלו גבוהה, לא ימצא יחד עם קוורץ שטמפרטורת ההתכה שלו נמוכה יחסית. ניתן לחלק את שורת בואן לשלושה תחומים: המינרלים המקדימים להתגבש ייצרו סלעים בסיסיים, לעומתם המינרלים המתגבשים בטמפרטורות הנמוכות ייצרו סלעים חומציים, ובנוסף מוגדר תחום ביניים. השרטוט משמאל מראה חלוקה זו.

*ניתן להשתמש בשרטוט זה גם על מנת לראות את מידת היציבות של המינרלים לבליה, כשהמינרל היציב יותר, קוורץ, מצוי בתחתית השרטוט, בעוד שהמינרל אוליבין המצוי בראש השרטוט הוא הפחות יציב מכל המינרלים. ההסבר קשור לטמפרטורה על פני כדור הארץ. ככל שהטמפרטורה בה נוצר המינרל רחוקה יותר מהטמפרטורה השוררת על פני כדור הארץ כך הוא יציב פחות. בלשון פשוטה, המינרלים שנקודת ההתכה שלהם הגבוהה ביותר ולכן התגבשו ראשונים במאגמה המתקררת הוא הפחות יציבים על פני כדור הארץ מכיוון שהתנאים על פני כדור הארץ הם השונים ביותר מהתנאים בהם נוצרו. בעוד שהמינרלים שטמפרטורת ההתכה שלהם נמוכה יותר יציבים יותר כיוון שתנאי השטח דומים יותר לתנאים בהם נוצרו.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פטרולוגיה
אורות (מושב)

אוֹרוֹת הוא מושב בשפלה, כק"מ צפונית-מערבית לקריית מלאכי, חלק מהמועצה האזורית באר טוביה.

== היסטוריה ==
המושב הוקם ביוזמת תנועת "האיכר העובד" להקים מושב עבור עולי ארצות הברית. כבר בשנת 1951 החלה הסוכנות בהקמת צריפים באתר המושב, שנודע אז כבאר טוביה ב', ומיועדים ראשונים להתיישבות במושב הגיעו לישראל בסוף 1951. במהלך שנת 1952 נבנו בתים ראשונים במושב עבור המתיישבים שנרשמו ושלמו. ארבעת המתיישבים הראשונים עלו למושב בספטמבר 1952. בהמשך הצטרפו אליהם עוד כ-20 משפחות, בעיקר מניו ג'רזי. בתחילת 1955 היו במושב 26 משפחות ובסוף שנת 1957 היו במושב כ-40 משפחות בעלי משקים, ונעשו מאמצים להשלים את מספר המשפחות המיועד למושב בידי עולים מארצות הברית, קנדה ודרום אפריקה. המושב שייך לתנועת המושבים. שטחו כ-2,000 דונם.

במושב אורות כיום גרים כ-100 משפחות, כאשר 49 משפחות בעלי משקים ושייכים לאגודה חקלאית בעוד השאר שייכים לאגודה מוניציפלית ומתגוררים בהרחבה במשבצות הצהובות שהוקצו לבני המושב הממשיכים.

תושבי המושב מוצאים את פרנסתם בחקלאות, בעיקר רפת וצאן, חלקם במטעים: תפוחים, רימונים, זיתים וכדומה, ורובם הגדול עובדים מחוץ למושב.

==קישורים חיצוניים==
* [https://web.archive.org/web/20120512010344/http://www.moshavorot.co.il/ אתר המושב] בארכיון האינטרנט
* [https://beer-tuvia.org.il/elementor-6590/ מושב אורות], באתר מועצה אזורית באר טוביה
* [http://www.mapah.co.il/?p=161 פיסת טבע במושב אורות] היסטוריה על המפה

==הערות שוליים==

 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יישובים שהוקמו ב-1952
קטגוריה:מושבי תנועת המושבים
קטגוריה:מושבים
ויקטור אוסטרובסקי

ויקטור אוסטרובסקי (נולד ב-28 בנובמבר 1949) הוא עובד "המוסד" לשעבר, צייר וסופר, שלאחר הדחתו מ"המוסד" כתב ספרים על "המוסד" ובהם מידע מסווג.

== קורות חייו ==
ויקטור אוסטרובסקי נולד בעיר אדמונטון שבקנדה למשפחה שמוצאה במזרח אירופה. הוא גדל והתחנך בישראל, שרת כקצין במשטרה הצבאית, השתחרר בשנת 1971, חזר לקנדה ועסק בעבודות שונות. בשנת 1977 חזר לישראל והתגייס לשירות קבע בחיל הים והשתחרר בדרגת רב-סרן בשנת 1982. לאחר ניסיון להקים עסק עצמאי, גויס למוסד למודיעין ולתפקידים מיוחדים לתפקיד קצין איסוף, במהלך קורס צוערים נמצא לא מתאים והודח. בסך-הכל היה חניך כשנתיים ב"מוסד" (1982–1984).

לאחר הדחתו היגר עם משפחתו בחזרה לקנדה ושם פרסם ב-1990 ביחד עם העיתונאי הקנדי קלייר הוי את ספרו "בתחבולות תעשה לך מלחמה". הספר חשף את המבנה הארגוני של המוסד, שיטות פעולה ואף שמות סוכני מוסד בתקופתו של אוסטרובסקי (ביניהם יהודה גיל). ראש הממשלה יצחק שמיר הורה למנוע בדרכים משפטיות את הפצת הספר, באמצעות צו-מניעה בבית המשפט בניו-יורק. הניסיון נכשל והשיג מטרה הפוכה, בדומה לאפקט סטרייסנד: הספר זינק לראש רשימת רבי המכר על-פי הניו יורק טיימס באותה תקופה, בקטגוריית ספרי העיון. התגובות של בכירי מערכת הביטחון בישראל היו שרוב הנכתב בספר הם שקרים. אוסטרובסקי עצמו טען בספריו וגם בראיונות שהמניע שלו בפרסום היה להזהיר את העם בישראל מפני מגלומניה ושיטות נפסדות בפעולות המוסד. מאוחר יותר פרסם ספר נוסף העוסק במוסד, אך זה לא זכה לפרסום דומה.

כיום חי אוסטרובסקי בארצות הברית, בעיר סקוטסדייל שבאריזונה, מתפרנס כאמן מהצגת ומכירת ציוריו וכן מגיש תוכנית רדיו שבועית בשם "Spy Talk".

== ספריו ==
*By Way of Deception יצא לאור בשנת 1990, בהוצאת St.Martin
*Lion of Judah יצא לאור בשנת 1993, בהוצאת Stoddart Publishing
*The Other Side Of Deception יצא לאור בשנת 1994, בהוצאת HarperCollins

== קישורים חיצוניים ==

* [http://www.ostrovskyfineart.com/ האתר של גלריית האמנות של אוסטרובסקי באריזונה]
* 
* עמנואל רוזן, 

קטגוריה:אנשי המוסד
קטגוריה:ישראלים ילידי קנדה
קטגוריה:מהגרים מישראל לארצות הברית
קטגוריה:ישראלים שנולדו ב-1949
אורה

אורה הוא מושב הנמצא דרומית־מערבית לירושלים אשר נוסד בשנת 1950 על ידי יוצאי תימן ויוצאי מרוקו אשר עלו יחד והתערבבו עם השנים. השם אורה הוא סמלי, צורה עברית ממגילת אסתר ומהתפילה על פי צליל שמו של הכפר הערבי אל-ג'ורה (בערבית: الجورة) שהיה במקום עד מלחמת העצמאות.

במהלך השנים עברו חברי המושב מעיסוק בחקלאות לעיסוקים אחרים. החל משנת 2008 פעלה רשות מקרקעי ישראל למנוע זאת מהם בטענה שהקרקעות במושב הוקצו לחקלאות ולמגורים ולא לעסקים אחרים.

המושב שוכן על הר אורה שגובהו 848 מטרים מעל פני הים, אחת הפסגות הגבוהות בהרי ירושלים. בשטח ההר מתחם לשלוש הדתות שנבנה ביוזמת מיס קרי. שמו הערבי של ההר היה ראס א-רב, כלומר - הר האדון. הנוצרים מכנים אותו "הר הביקור", על שם ביקורה של מרים אמו של ישו את אלישבע, אמו של יוחנן המטביל. המקדש של מיס קרי נמצא כיום בשטח בסיס צבאי.

במושב נמצא מוסד "מסילה" לנערות בסיכון.

==גלריה==
<gallery widths="200" heights="200">
קובץ:AlJuraJerusalemMay202023 06.jpg|מבט מכיוון אורה לכיוון בית החולים הדסה עין כרם. הכפר אל-ג'ורה היה על השלוחה הימנית של הוואדי בתמונה
קובץ:AlJuraJerusalemMay202023 02.jpg|הבית הדרומי של הכפר אל-ג'ורה, מהיחידים שלא נהרס כליל
קובץ:AlJuraJerusalemMay202023 09.jpg|מושב אורה ומתחתיו ערוץ הוואדי שבו נמצא עין שריג
קובץ:AlJuraJerusalemMay202023 10.jpg|עין שריג במבט על
</gallery>

==קישורים חיצוניים==

* 
* 

==הערות שוליים==

קטגוריה:יישובים שהוקמו ב-1950
קטגוריה:מושבי תנועת המושבים
קטגוריה:מושבים
*
קטגוריה:יישובים עבריים המשמרים שם ערבי
דו

<div class="noprint toccolours" style="clear: left; margin: 0 0 1em 1em; font-size: 90%; text-align: left; float: left;">
<div style="float: left; margin-left: 5px;">Icon of loudspeaker</div>
<div align=right style="font-size:15px;font-weight:bold">
לחצו להשמעת התו דו
</div>
</div>
דוֹ הוא תו בסולם התווים, שמסומן גם באות C. תדירותו באוקטבה הראשונה היא 261.626 הרץ. במספור העממי הוא הראשון בסולם התווים.
דו על מקלדת 88 קלידים
ייצוג התו דו המרכזי על גבי החמשה בארבעה מפתחות שונים. משמאל לימין: מפתח סול, מפתח דו אלט, מפתח דו טנור, מפתח פה

==דו דיאז==
דו דיאז הוא התו דו המוגבה בחצי טון. הוא מסומן כ־♯C ואנהרמוני ל־♭D.

== דו במול==
דו במול הוא התו המונמך בחצי טון. הוא מסומן ב♭C. מבחינת גובה אבסולוטי בכיוון מושווה דו במול שווה ערך לסי אך מבחינת תפקוד הם שונים. כמו כן, בכלים בעלי אינטונציה גמישה קיים הבדל בין הצלילים, כך למשל הצליל דו במול בסולם מי במול מינור יהיה גבוה יותר (במרבית סוגי הכוונון) מאשר הצליל סי בסולם דו מז'ור.

==סולם דו מז'ור==
הסולם דו מז'ור (טבעי) הוא הסולם המז'ורי המתבסס על התו דו. התווים בסולם הם: דו, רה, מי, פה, סול, לה, סי, דו. כך שאין כל סימני היתק ליד המפתח.

==סולם דו מינור==
הסולם דו מינור הוא הסולם המינורי המתבסס על התו דו. התווים בסולם הם: דו, רה, מי במול, פה, סול, לה במול, סי במול, דו.

==דו באוקטבה חמישית==
במוזיקה ווקאלית, הדו באוקטבה החמישית מכונה גם "דו גבוה" הגבוה (High C) כיוון שהוא נמצא בקצה העליון של המנעד הנדרש מטנור (ולכן הוא התו הגבוה ביותר הנדרש מזמרים גברים, ללא פלצט). היכולת לשיר אותו נחשבת למעין תעודת כניסה לקבוצת הטנורים. שירים ואריות המכילים דו גבוה, ובייחוד כאלה בהם הוא חוזר מספר פעמים, נחשבים לאתגר פיזי עבור מרבית הטנורים. עם זאת קיימות ברפרטואר הקלאסי מעט אופרות בהן נדרש מהטנור להעפיל אף למעלה מהדו הגבוה ולהגיע גם לדו דיאז ולרה הסמוכים אליו.

==ראו גם==
* מפתחות דו

==קישורים חיצוניים==

==הערות שוליים==

קטגוריה:תווים
זנבון

Ogonek
סימון הזנב או זנבון (פולנית Ogonek – זנב קטן) הממוקם בפינה הימנית תחתונה של תנועה באלפבית הלטיני, הוא סימן דיאקריטי המסמן אנפוף (נזאליזציה) של התנועה בפולנית, וחנכוך (פלטליזציה) בליטאית.

מקורו באדפטציה של האלפבית הלטיני לשפה הפולנית; וכיום הוא משמש לכתיבה של פולנית, ליטאית ומספר שפות אינדיאניות.

אותיות עם זנב מקודדות כך בסטנדרט Unicode:

{| class="wikitable"
| colspan = 2 | Upper Case || colspan = 2 | Lower Case
|-
| Letter || HTML || Letter || HTML
|-
| style="font-size:3em;line-height:1.0" | Ą || &#260; || style="font-size:3em;line-height:1.0" | ą || &#261;
|-
| style="font-size:3em;line-height:1.0" | Ę || &#280; || style="font-size:3em;line-height:1.0" | ę || &#281;
|-
| style="font-size:3em;line-height:1.0" | Į || &#302; || style="font-size:3em;line-height:1.0" | į || &#303;
|-
| style="font-size:3em;line-height:1.0" | Ǫ || &#490; || style="font-size:3em;line-height:1.0" | ǫ || &#491;
|-
| style="font-size:3em;line-height:1.0" | Ų || &#370; || style="font-size:3em;line-height:1.0" | ų || &#371;
|}

באלפבית הפונטי הבינלאומי (IPA) משמש הזנבון לציון עיצורים כפופים (עיצורים מכתשיים עם קיפול פנימה של קצה הלשון):

{| class="wikitable" style="text-align:center;"
! colspan=3 | כפופים
|-
! 
! קולי
! אטום
|-
! style="text-align:right;" | אפיים
| [ɳ]
| 
|-
! style="text-align:right;" | סותמים
| [ɖ]
| [ʈ]
|-
! style="text-align:right;" | חוככים
| [ʐ]
| [ʂ]
|-
! style="text-align:right;" | מקורבים
| [ɻ]
| 
|-
! style="text-align:right;" | מקורבים צדיים
| [ɭ]
| 
|-
! style="text-align:right;" | מקישים
| [ɽ]
| 
|}

קטגוריה:סימנים דיאקריטיים
בובאלים

בובאלים (שם מדעי: Alcelaphinae) היא תת-משפחה במשפחת הפריים בה כלולים מיני אנטילופות ממוצא אפריקני החיות בעיקר בסוואנות והאתרים הפתוחים באפריקה.

אנטילופות אלה הם האנטילופות הגדולות ביותר שאינם משתייכות לתת-משפחת הפרים (אך קרובים לקובוס המים ואנטילופת סוס שחורה) והגדול שבהם הוא הגנו הכחול שמגיע לאורך 170–243 ס"מ ולמשקל . אנטילופות אלה רועות יחדיו בעדרים עצומים ונודדים לאורך המישורים בחיפוש מזון ומים.

צורת הקרניים שלהם דומה לאלה של פרות אך בעלי פיתולים הנעים כלפי מעלה ולא הצידה. הם גם צרים יותר מקרני פרות ועדיין גדולות מאלה של שאר האנטילופות.

==מיון==
* סוג: בובאל (Alcelaphus)
** מין: בובאל הכף (Alcelaphus caama)
** מין: בובאל ליכטנשטיין (Alcelaphus lichtensteini)
** מין: בובאל איילי (Alcelaphus buselaphus)
*** תת-מין: בובאל צפוני (A. b. buselaphus) - נכחד.
*** תת-מין: בובאל מערבי (A. b. major)
*** תת-מין: בובאל ג'קסון (A. b. lelwel)
*** תת-מין: בובאל סוואיני (A. b. swaynei)
*** תת-מין: בובאל טורה (A. b. tura)
*** תת-מין: בובאל קוקה (A. b. cokii)
* סוג גנו (Connochaetes)
** מין: גנו שחור (Connochaetes gnou)
** מין: גנו כחול (Connochaetes taurinus)
* סוג דאמאליסק (Damaliscus)
** מין: דאמאליסק הסהר (Damaliscus lunatus)
** מין: דאמאליסק הצבי (Damaliscus pygargus)
* סוג ומין יחיד: הירולה (Beatragus hunteri)

סוגים נכחדים:
*Damalacra
*Damalops
*מגלוטרגוס (Megalotragus)
*Oreonagor
*Parestigorgon
*Parmularius
*Rabaticerus
*Rhynotragus
*רוסינגוריקס (Rusingoryx)

==גלריה==
<gallery widths="155px" heights="145px" ">
קובץ:20130925 Serengeti5448 Bubale de Coke.jpg|בובאל איילי
קובץ:Alcelaphus buselaphus - Namibia Etosha.jpg|בובאל הכף
קובץ:Black Wildebeest.jpg|גנו שחור
קובץ:RSA Bontebok.jpg|דאמאליסק הצבי
קובץ:Hirola.jpg|הירולה
קובץ:Topi (Damaliscus lunatus jimela).jpg|דאמאליסק הסהר
Ngorongoro 2012 05 30 2682 (7500969272).jpg|גנו כחול לצד בובאלים
</gallery>

==קישורים חיצוניים==

*
קטגוריה:טקסונים שתוארו בידי ויקטור ברוק
קטגוריה:בעלי חיים שתוארו ב-1876
צביונים

[[צביון סבכים]]
צְבִיּוֹנִים (שם מדעי: Cephalophinae) היא תת־משפחה במשפחת הפריים. גודלם של הצביונים קטן עד בינוני, והם חיים באפריקה באזורים הדרומיים למדבר הסהרה. הצביונים הם חיות ביישניות וחמקניות. מרביתם שוכני יערות, וגם המינים השוכנים באזורים פתוחים יותר נעלמים במהירות בין סבכי השיחים. 

גבם מקושת מעט, ורגליהם הקדמיות קצרות מעט מרגליהם האחוריות. הם ניזונים לרוב מעשבים גבוהים, והם אוכלים עלים, נבטים, זרעים, פירות, ניצנים וקליפות. מסיבה זו הם פעמים רבות עוקבים אחר להקות ציפורים או קופים על מנת להשתמש בפירות שהם השאירו אחריהם. לעיתים הם מעשירים את תזונתם בבשר, לרוב חרקים ופגרים. לפעמים הם אף לוכדים מכרסמים או ציפורים קטנות. חלקם אף ניזונים מנמלים.

==מיון הצביונים==
* סוג: צביון (Cephalophus)
** מין: צביון אדרס (Cephalophus adersi)
** מין: צביון פיטרס (Cephalophus callipygus)
** מין: צביון חום (Cephalophus dorsalis)
** מין: צביון הארווי (Cephalophus harveyi)
** מין: צביון ז'נטינק (Cephalophus jentinki)
** מין: צביון לבן־גחון (Cephalophus leucogaster)
** מין: צביון נטאל (Cephalophus natalensis)
** מין: צביון שחור (Cephalophus niger)
** מין: צביון שחור־חזית (Cephalophus nigrifrons)
** מין: צביון אוגילבי (Cephalophus ogilbyi)
** מין: צביון אדום (Cephalophus rufilatus)
** מין: צביון צהוב־גב (Cephalophus silvicultor)
** מין: צביון אבוט (Cephalophus spadix)
** מין: צביון ווינס (Cephalophus weynsi)
** מין: צביון זברה (Cephalophus zebra)
** מין: צביון לבן־רגליים (Cephalophus crusalbum)
* סוג: צביון גמדי (Philantomba)
** מין: צביון כחול (Philantomba monticola)
** מין: צביון מקסוול (Philantomba maxwellii)
** מין: צביון וולטר (Philantomba walteri)
* סוג ומין יחיד: צביון סבכים (Sylvicapra grimmia)

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1871
קטגוריה:טקסונים שתוארו בידי ג'ון אדוארד גריי
צבאיים

צבאיים (שם מדעי: Antilopinae) היא תת-משפחה במשפחת הפריים הכוללת בעיקר אנטילופות קטנות.

==מיון הצבאיים==
[[אנטילופה הודית.]]
[[סאיגה.]]
[[צבי הנגב.]]
[[דיקדיק קירקי.]]
שבט אנטילופות ערבה (Antilopini)
* סוג: צבי (Gazella)
** מין: צבי ערבי (Gazella arabica) – ייתכן שהוא תת-מין של צבי מצוי
** מין: צבי הודי (Gazella bennettii)
** מין: צבי מלכת שבא (Gazella bilkis) – נכחד
** מין: צבי קווייר (Gazella cuvieri)
** מין: צבי הנגב (Gazella dorcas)
** מין: צבי מצוי (Gazella gazella)
*** תת-מין: צבי ארץ ישראלי (Gazella gazella gazella)
*** תת-מין: צבי השיטים (מוכר גם כצבי הערבה) (Gazella gazella acaciae)
** מין: צבי ארלנג'ר (Gazella erlangeri)
** מין: צבי רים (Gazella leptoceros)
** מין: צבי סעודי (Gazella saudiya) – נכחד
** מין: צבי ספיקי (Gazella spekei)
** מין: צבי הזפק (Gazella subgutturosa)
** מין: צבי החול (Gazella marica)
* סוג צבי אמיתי (Eudorcas)
** מין צבי תומסון (Eudorcas thomsonii)
**מין: צבי מונגאלה (Eudorcas albonotata)
**מין: צבי הוגלין (Eudorcas tilonura)
**מין: צבי אדום חזית (Eudorcas rufifrons)
**מין: צבי אדום (Eudorcas rufina) – ייתכן שנכחד
* סוג צבי דק-צוואר (Nanger)
** מין צבי גראנט (Nanger granti)
** מין צבי יחמורי (Nanger dama)
** מין צבי סומרינג (Nanger soemmerringii)
* סוג ומין יחיד: צבי קלארק (Ammodorcas clarkei)
* סוג ומין יחיד: צבי ג'ירפי (Litocranius walleri)
* סוג ומין יחיד: אנטילופה הודית (Antilope cervicapra)
*סוג: גזלוספירה (Gazellospira) – נכחד
* סוג ומין יחיד: דלגן (Antidorcas marsupialis)
* סוג: צבי יעלי (Procapra)
** מין: צבי יעלי מונגולי (Procapra gutturosa)
** מין: צבי יעלי טיבטי (Procapra picticaudata)
** מין: צבי יעלי פרז'וואלסקי (Procapra przewalskii)
שבט סאיגות (Saigini)
* סוג ומין יחיד: סאיגה (Saiga tatarica)
* סוג ומין יחיד: אנטילופה טיבטית (Pantholops hodgsonii) – ייתכן ששייכת לתת-משפחה עצמאית
שבט אנטילופות סבך (Neotragini)
* סוג ומין יחיד: אוריבי (Ourebia ourebi)
* סוג ומין יחיד: צבי הסלעים (Oreotragus oreotragus)
* סוג: אנטילופה ננסית (Neotragus)
** מין: דלקרן המושק (Neotragus moschatus)
** מין: אנטילופה מלכותית (Neotragus pygmaeus)
** מין: אנטילופת בייטס (Neotragus batesi)
* סוג: דיקדיק (Madoqua)
** מין: דיקדיק גינתר (Madoqua guentheri)
** מין: דיקדיק קירקי (Madoqua kirkii)
** מין: דיקדיק כסוף (Madoqua piacentinii)
** מין: דיקדיק סולט (Madoqua saltiana)
* סוג: דוקרן (Raphicerus)
** מין: דוקרן הסטינבוק (Raphicerus campestris)
** מין: דוקרן הכף (Raphicerus melanotis)
** מין: דוקרן שארפי (Raphicerus sharpei)
* סוג ומין יחיד: אנטילופת ביירה (Dorcatragus megalotis)

המינים אימפלה (Aepyceros melampus), אנטילופה איילית (Pelea capreolus) ואנטילופה טיבטית (Pantholops hodgsonii) שייכות לתת-משפחות עצמאיות במשפחת הפריים והקודו האילנד, הנילגאי והארבע קרן שייכים לתת-משפחת פרים. עוד תת-משפחות דמויות צבאים הם הראמים, הבובאלים, הצביונים וצבאי סוף. האנטילוקפרה האמריקאית (Antilocapra americana) שגם מכונה אנטילופה, שייכת למשפחה עצמאית.

==קישורים חיצוניים==

*
קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
צבאי סוף

צבאי סוף (שם מדעי: Reduncinae), תת-משפחה במשפחת הפריים.

==מיון צבאי סוף==

* סוג: קובוס (Kobus)
** מין: קובוס המים (Kobus ellipsiprymnus)
** מין: קובוס שחור רגל (Kobus kob)
** מין: קובוס המשקפיים (Kobus leche)
***תת-מין: קובוס שחור (Kobus leche smithemani) 
** מין: קובוס הנילוס (Kobus megaceros)
** מין: קובוס וארדון (Kobus vardoni)
* סוג: צבי סוף (Redunca)
** מין: צבי סוף מצוי (Redunca arundinum)
** מין: צבי סוף ההרים (Redunca fulvorufula)
** מין: צבי סוף הסוואנה (Redunca redunca)

אנטילופה איילית מסווגת לעיתים כשבט בתת-המשפחה צבאי סוף.

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
כנסת ישראל (ארגון)

כנסת ישראל היה הארגון הכללי של יהודי ארץ ישראל בימי המנדט הבריטי.
כבר בתקופה העות'מאנית נעשו ניסיונות להקים מוסדות אוטונומיים יהודיים. במסגרת זאת הוקמו בתי דין רבניים בעלי סמכות שיפוט מלאה בענייני אישות. בשנת 1903 נעשה ניסיון על ידי מנחם אוסישקין להקים מסגרת ארגונית אוטונומית כוללת בארץ ישראל שנקראה הכנסייה הארצישראלית. 

כנסת ישראל נוסדה לאחר תחילת המנדט הבריטי, ב-19 באפריל 1920. אז נערכו הבחירות לאספת הנבחרים הראשונה שהכריזה על עצמה כ"מוסד עליון לסידור ענייניו הציבוריים והלאומיים של העם העברי בארץ ישראל ובאת כוחו היחידה כלפי פנים וכלפי חוץ". אספת הנבחרים בחרה מתוכה את חברי הוועד הלאומי, שהיה הרשות המבצעת, והכירה בהסתדרות הציונית העולמית כ"אחראית על השאלות הקשורות בהקמת הבית הלאומי". הארגון, שכלל את רוב היישוב היהודי בארץ ישראל, למעט החרדים, זכה להכרה של שלטונות המנדט רק ב-29 בדצמבר 1927. החוגים החרדיים התנגדו לארגון זה, בעיקר עקב מתן זכות לנשים לבחור ולהיבחר, ודרשו הקמת ארגון נוסף שייצג את הציבור החרדי. בראש הארגון עמדו אספת הנבחרים והוועד הלאומי. לכנסת ישראל הייתה כפופה הרבנות הראשית שבראשה שני הרבנים הראשיים, האשכנזי והספרדי. כן היו כפופים לה ועדי הקהילות. כנסת ישראל בטלה עם קום המדינה ורוב סמכויותיה נכללו באחריות המדינה. בית הנבחרים של מדינת ישראל נקרא אף הוא בשם הכנסת.

כנסת ישראל נהגה לגבות מיסים שונים מקרב הציבור, כמו למשל מס מצות עבור רכישת מצות שעל הקופסה הייתה חותמת "שולם מס מצות".

==מוסדות כנסת ישראל==
כחברי כנסת ישראל נחשבו כל יהודי א"י הרשומים ב"פנקס הבוגרים של כנסת ישראל". בעקבות לחץ של אגודת ישראל ניתנה רשות לכל יהודי שיחפוץ בכך למחוק את שמו מפנקס זה.
*אספת הנבחרים: היא המוסד העליון ליהודי ארץ ישראל בתקופת המנדט הבריטי. נערכו בחירות בשנים 1920, 1925, 1931 ובשנת 1944. האספה החליטה, כאמור, כי היא: "המוסד העליון לשיפור ענייניו הציבוריים הלאומיים של העם העברי בארץ ישראל ונציגתו היחידה כלפי פנים וכלפי חוץ". עד קום המדינה (וביטול כנסת ישראל) כהנו כנשיאי הוועד הלאומי יצחק בן-צבי, יעקב טהון, דוד ילין, פנחס רוטנברג ודוד רמז. 
*הוועד הלאומי: היה המוסד העליון והזרוע המבצעת של אספת הנבחרים של היישוב היהודי המאורגן בארץ ישראל בתקופת השלטון הבריטי. הוועד הלאומי קיבל מיד לאחר הקמתו הכרה בכתב מאת הנציב העליון הרברט סמואל, אך רק בשנת 1928 התקבלה הכרה רשמית מטעם שלטונות בריטניה ב"כנסת ישראל" וב"וועד הלאומי".
במשך כל תקופת קיומה, בלטה חולשתה של כנסת ישראל. חולשה זו נבעה ממספר גורמים:
* החוגים החרדיים שהתנגדו למסגרת זו והשתדלו אצל השלטונות הבריטיים נגד הארגון.
* היחס העוין של המנדט הבריטי למוסדות השלטון היהודיים.
* הימין שראה במוסדות אלו ארגונים של השמאל ומיעט בשיתוף פעולה עמם.
* חוסר מתמיד במשאבים כספיים.
* האופי הלא דמוקרטי של הבחירות. הבחירות התקיימו רק לעיתים רחוקות ובישובים מסוימים הן כלל לא התקיימו (למשל, ירושלים).
השותפים העיקריים למוסדות היו מפלגות הפועלים, "הפועל המזרחי" וחלק מהציונות הכללית ומ"מזרחי". בזמן מלחמת העולם השנייה עסקו הוועד הלאומי וההסתדרות הציונית בגיוס יהודים מארץ ישראל למלחמה בגרמניה הנאצית.
ב-1 במרץ 1948 החליטה מליאת הוועד הלאומי על הקמת מנהלת העם של מדינת ישראל שתכלול את חברי הנהלת הסוכנות בא"י, הנהלת הוועד הלאומי ועוד נציגי מספר גופים. המוסדות החילוניים של כנסת ישראל חדלו לפעול עם הקמת המדינה.

==הערות שוליים==

קטגוריה:המנדט הבריטי
קטגוריה:ארגונים ומוסדות ביישוב
מסכת נידה

כותרת מעוטרת למסכת נדה בש"ס מהדורת פרנקפורט ה'ת"פ
מסכת נידה היא המסכת השביעית בסדר טהרות שבמשנה, ויש בה עשרה פרקים.

המסכת עוסקת בעיקרה בטומאת נידה המופיעה בתורה, ובאופן ההיטהרות מטומאה זו. טומאת נידה היא טומאת אישה בזמן הווסת, או בלשון חז"ל – "שיצא דם ממקורה". משמעות טומאה זו היא הן ביחס לדיני טומאה וטהרה והן ביחס לאיסור יחסי אישות עם בעלה. כמו כן עוסקת הגמרא של מסכת זו בנושאי הלכות טהרה באופן כללי, יסודות בדינים וכללים שונים.

בניגוד לשאר המסכתות בסדר טהרות, ההלכות במסכת נידה רלוונטיות גם בעת המודרנית, על אף שבית המקדש עומד בחורבנו ואין נוהגים בדיני טומאה וטהרה.

מסכת זו נחשבת אחת המסכתות הקשות בכל הש"ס, יחד עם המסכתות עירובין ויבמות (וסימנן: ענ"י).

המסכת היא היחידה ממסכתות סדר טהרות שיש לה תלמוד על הסדר. בתלמוד הבבלי יש בה 72 דפים (על כל המסכת), לעומת 13 דפים בלבד בתלמוד הירושלמי, הואיל ויש בידינו רק ארבעה פרקים מהתלמוד הירושלמי על המסכת. עם זאת, ידוע מדברי התוספות שהיה ירושלמי לפחות עד פרק שביעי.

==מיקומה של המסכת בסדר טהרות==
לפי הקדמתו של הרמב"ם למשנה, לאחר שהסתיים העיסוק בטומאות הכלליות לכל מין האדם, הגיע העיסוק בטומאה הפרטית לנשים.

==פרקי המסכת==
#שמאי אומר (שבע משניות).
#כל היד המרבה לבדוק (שבע משניות).
#המפלת חתיכה (שבע משניות).
#בנות כותים (שבע משניות).
#יוצא דופן (תשע משניות).
#בא סימן (ארבע עשר משניות).
#דם הנדה (חמש משניות).
#הרואה כתם (ארבע משניות).
#האשה שהיא עושה צרכיה (אחת עשר משניות).
#תינוקת שלא הגיע זמנה לראות (שמונה משניות).

בסך הכול יש במסכת 79 משניות.

==קישורים חיצוניים==

* [http://kodesh.snunit.k12.il/b/f/f67.htm תוספתא, מסכת נידה] מאתר "סנונית"

* תלמוד בבלי, [http://maagarim.hebrew-academy.org.il/Pages/PMain.aspx?misyzira=80058 מסכת נידה], במפעל המילון ההיסטורי של האקדמיה ללשון העברית
* 

== הערות שוליים ==

נידה
נידה, מסכת
קטגוריה:טהרת המשפחה
קטגוריה:הלכות נידה